Държавен вестник, бр. 82, 2003 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  82
(5) В случаите, когато е образувано дело,
Министерството на правосъдието предприема
необходимите действия по уведомяване на съда
за заличаването.
Чл. 24. Регистърът на осиновяващи—българ-
ски граждани, които желаят да осиновят дете—
чужд гражданин с постоянно местопребивава-
не в чужбина, се води по образец съгласно при-
ложение № 3.
Чл. 25. (1) Български гражданин, който же-
лае да осинови дете—чужд гражданин, подава
писмена молба до Министерството на правосъ-
дието. Молбата може да се подаде и чрез акре-
дитирана организация, получила разрешение от
министъра на правосъдието.
(2) Молбата съдържа:
1. кратка информация за осиновяващия—
личните му данни, неговата националност и
гражданство, номерът и датата на издаване на
документа за самоличност, мястото на ражда-
не, държава по местопребиваването му, посто-
янният и настоящият му адрес;
2. кратка история на семейството на осино-
вяващия;
3. информация за икономическото и социал-
ното му положение;
4. мотиви за осиновяването;
5. държава по местопребиваване на детето, към
която да се отправи молбата за осиновяване;
6. информация за акредитираната организа-
ция, когато молбата е подадена чрез такава—лица
за контакт, адрес, телефон, представителство,
условия по разрешението на организацията;
7. други обстоятелства от значение за осино-
вяването;
8. подпис на подателя.
(3) Към молбата се прилагат:
1. разрешение от директора на дирекция
“Социално подпомагане”, издадено по реда на
чл. 57а, ал. 1 СК;
2. социален доклад за осиновяващия, съ-
държащ данни и за членовете на неговото се-
мейство, включително и за здравословното им
състояние;
3. документ, който удостоверява, че осино-
вяващият не е лишен от родителски права, из-
даден от компетентен орган;
4. документ за здравословното състояние на
осиновяващия, който да отразява неговото фи-
зическо и психическо здраве, липсата на тежки
хронични, заразни венерически болести, СПИН,
туберкулоза и други, застрашаващи живота му;
5. удостоверение за съдимост на осиновя-
ващия;
6. документи, удостоверяващи, че са изпъл-
нени изискванията по отечествения закон на
детето в случаите по чл. 136, ал. 5 СК;
7. други документи, необходими съгласно
законодателството на съответната държава.
Чл. 26. При подаване на молба от български
гражданин за осиновяване на дете—чужд граж-
данин, се прилагат съответно разпоредбите на
чл. 5, ал. 4 и 5 и чл. 6.
Чл. 27. (1) Въз основа на подадените доку-
менти длъжностните лица преценяват дали са
изпълнени изискванията за осиновяване, пред-
видени в Семейния кодекс.
(2) За лицето се съставя досие, което се из-
праща от Министерството на правосъдието или
чрез акредитирана организация до компетент-
ния орган на държавата по местопребиваване
на детето заедно с доклад за осиновяващия,
изготвен въз основа на данните по чл. 25. Ко-
пие от досието остава на съхранение в Минис-
терството на правосъдието.
Чл. 28. (1) След като от съответната държава
постъпи предложение за конкретно дете и осино-
вяващият заяви писмено, че желае процедурата
по осиновяване на детето да продължи, дирекция
“Международни осиновявания” внася в Съвета
по международни осиновявания предложение за
конкретното осиновяване за изразяване на мне-
ние пред министъра на правосъдието.
(2) Министърът на правосъдието дава съг-
ласие или отказ относно възможността да се
даде ход на процедурата по осиновяване.
(3) В случаите по предходната алинея е при-
ложима съответно и разпоредбата на чл. 9, ал. 4.
(4) Въз основа на съгласието по ал. 2 длъж-
ностното лице вписва осиновяващия в регистъ-
ра по чл. 136а, ал. 2, т. 7, буква “в” СК.
(5) Министерството на правосъдието уве-
домява централния орган или акредитираната
организация, както и вписаното в регистъра
лице за изричното съгласие или отказ за про-
дължаване на процедурата в 3-дневен срок от
издаването му.
Чл. 29. (1) Всеки осиновяващ се вписва в
отделна партида на регистъра със свой уника-
лен пореден номер.
(2) За всеки вписан в регистъра осиновяващ,
съответно за семейство осиновяващи, се създа-
ва, поддържа и съхранява досие.
Чл. 30. (1) Заличаване на осиновяващ от
регистъра се извършва:
1. по негово искане;
2. когато е отпаднала годността му за оси-
новяване;
3. при смърт;
4. при осиновяване на дете.
(2) Семейство осиновяващи се заличава, ако
условията, предвидени съответно в т. 2, 3 или 4
на предходната алинея, са налице и за двамата
съпрузи.
(3) Заличаването се извършва служебно от
длъжностното лице, а в случаите по ал. 1, т. 2,
3 и 4—след узнаване на обстоятелствата и полу-
чаване на съответните документи.
Чл. 31. Регистърът на акредитираните орга-
низации за посредничество при международни
осиновявания се води по образец съгласно при-
ложение № 4.
Чл. 32. (1) В регистъра се вписват само акре-
дитирани организации за посредничество при
международни осиновявания, получили разре-
шение по чл. 136б, ал. 1 и 10 СК.